**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO VIEŠAJAI ĮSTAIGAI PLUNGĖS RAJONO SAVIVALDYBĖS LIGONINEI TEIKTI STACIONARINES OTORINOLARINGOLOGIJOS PASLAUGAS**

2023 m. rugsėjo 28 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 7 straipsnio 31 punktu ir atsižvelgdama į viešosios įstaigos Plungės rajono savivaldybės ligoninės 2023 m. rugpjūčio 29 d. raštą Nr. V3-362 „Dėl leidimo teikti stacionarines otorinolaringologijos paslaugas“, Plungės rajono savivaldybės taryba n u s p r e n d ž i a:

Pritarti viešosios įstaigos Plungės rajono savivaldybės ligoninės stacionarinių otorinolaringologijos paslaugų teikimui.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Sprendimą rengė savivaldybės gydytoja Oresta Gerulskienė

**SAVIVALDYBĖS GYDYTOJAS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PRITARIMO VIEŠAJAI ĮSTAIGAI PLUNGĖS RAJONO SAVIVALDYBĖS LIGONINEI TEIKTI STACIONARINES OTORINOLARINGOLOGIJOS PASLAUGAS“**

|  |
| --- |
| 2023 m. rugsėjo 4 d.  Plungė |

**1. Parengto sprendimo projekto tikslai, uždaviniai.** Vadovaudamasi Lietuvos Respublikos vietos savivaldos įstatymo 7 straipsnio 31 punktu ir atsižvelgdama į viešosios įstaigos Plungės rajono savivaldybės ligoninės (toliau – Ligoninė) 2023 m. rugpjūčio 29 d. raštą Nr. V3-362 „Dėl leidimo teikti stacionarines otorinolaringologijos paslaugas“, Savivaldybės taryba pritars viešosios įstaigos Plungės rajono savivaldybės ligoninės stacionarinių otorinolaringologijos paslaugų teikimui. Šiuo metu Ligoninė, turėdama Valstybinės akreditavimo tarnybos prie SAM išduotą licenciją stacionarinių otorinolaringologijos paslaugų teikimui ir 3 kvalifikuotus gyd. otorinolaringologus, teikia tik dienos chirurgijos bei otorinolaringologijos konsultacijas. Tam, kad būtų teikiamos stacionarinės otorinolaringologijos paslaugos ir sudaryta sutartis su teritorine ligonių kasa (toliau – TLK), reikalingas Savivaldybės tarybos, kaip Ligoninės steigėjo (savininko), pritarimas. Išvadas dėl leidimų išdavimo ar atsisakymo išduoti leidimus rengia Lietuvos Respublikos sveikatos apsaugos ministro įsakymu sudaryta komisija, tik gavusi ASPĮ prašymą leisti teikti naujo profilio paslaugas.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Nėra.

**3. Kodėl būtina priimti sprendimą, kokių pozityvių rezultatų laukiama**. Savivaldybės taryba pritars viešosios įstaigos Plungės rajono savivaldybės ligoninės stacionarinių otorinolaringologijos paslaugų teikimui.

**4. Lėšų poreikis ir finansavimo šaltiniai.** Nėra.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Vadovaujamasi Lietuvos Respublikos sveikatos apsaugos ministro 2010 m. gruodžio 29 d. įsakymo Nr. V-1145 ,,Dėl Leidimų teikti iš privalomojo sveikatos draudimo fondo biudžeto lėšų apmokamas naujo profilio stacionarines asmens sveikatos priežiūros paslaugas išdavimo tvarkos aprašo ir komisijos darbo reglamento patvirtinimo“ 4 punktu: „ASPĮ, norėdama gauti leidimą ir sudaryti sutartį su TLK dėl naujo profilio paslaugų apmokėjimo iš PSDF biudžeto lėšų, Leidimų teikti iš Privalomojo sveikatos draudimo fondo biudžeto lėšų apmokamas naujo profilio stacionarines asmens sveikatos priežiūros paslaugas išdavimo komisijai (toliau – Komisija) pateikia:

4.1. prašymą, kuriame nurodo argumentus dėl naujo profilio paslaugų teikimo tikslingumo (toliau – prašymas);

4.2. dokumentą, patvirtinantį, kad naujo profilio paslaugų teikimas yra suderintas su ASPĮ dalininkais arba savininku, jeigu ASPĮ dalininkė arba savininkė yra valstybė ir (ar) savivaldybė.“

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** -

**7. Sprendimo projekto antikorupcinis vertinimas.** Korupcijos pasireiškimo galimybių nėra, vertinimas neatliekamas.

**8. Nurodyti, kieno iniciatyva sprendimo projektas yra parengtas.** Plungės rajono savivaldybės administracijos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Viešajai įstaigai Plungės rajono savivaldybės ligoninei ir Lietuvos Respublikos sveikatos apsaugos ministerijai.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Taip* |  |
| *Finansams* | *Taip* |  |
| *Socialinei aplinkai* | *Taip* |  |
| *Viešajam administravimui* |  | *Nėra* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nėra* |
| *Administracinei naštai* | *Taip* |  |
| *Regiono plėtrai* | *Teigiama* |  |
| *Kitoms sritims, asmenims ar jų grupėms* | *Taip* |  |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

savivaldybės gydytoja Oresta Gerulskienė